জগন্নাথপুরে মিতালীর ভেতরে থাকা পৌরসভার সেই দেয়ালটি এখনো উদ্ধার হয়নি | DreamSylhet.com
৬ জানুয়ারি, ২০১৮ ৮:০৩ pm	59 বার পঠিত
জগন্নাথপুর প্রতিনিধি:: সুনামগঞ্জের জগন্নাথপুরে মিতালী রেস্টুরেন্টের ভেতরে থাকা পৌরসভার একটি সীমানা দেয়াল এখনো উদ্ধার না হওয়ায় জনমনে ক্ষোভের সৃষ্টি হয়েছে।
জানাগেছে, জগন্নাথপুর পৌরসভা ভবনের পশ্চিম দিকের সীমানা দেয়ালটি দীর্ঘদিন ধরে পাশে থাকা মিতালী রেষ্টুরেন্টের ভেতরে চলে গেছে। বর্তমানে পৌরসভার দেয়ালটি মিতালী রেস্টেুরেন্টের ভেতরে ঢুকিয়ে ব্যবহার করা হচ্ছে। এখন নতুন পৌর ভবনের নির্মাণ কাজ চলায় ঘটনাটি সকলের নজরে আসে।
এ নিয়ে বিভিন্ন গণমাধ্যমে ফলোআপ করে সংবাদ চাপা হলেও সংশ্লিষ্ট কর্তৃপক্ষের টনক নড়েনি। এখনো উদ্ধার হয়নি পৌরসভার সেই দেয়াল। যে কারণে জনমনে ক্ষোভের সৃষ্টি হয়। তাই এখনই পৌরসভার সীমানা দেয়ালটি উদ্ধার করতে সংশ্লিষ্ট কর্তৃপক্ষের প্রতি আহবান জানান ক্ষুব্দ পৌর নাগরিকগণ।
এ ব্যাপারে স্থানীয় পৌর কাউন্সিলর ও জগন্নাথপুর পৌরসভার প্যানেল মেয়র-২ সুহেল আহমদ বলেন, মিতালী রেস্টুরেন্টের ভেতরে থাকা পৌরসভার দেয়ালটি ছেড়ে দিতে বারবার বলা হলেও মিতালী কর্তৃপক্ষ কেন শুনছেনা, তা বুঝতে পারছিনা। তবে দ্রুত দেয়ালটি ছেড়ে না দিলে কঠোর ব্যবস্থা নেয়া হবে।
পূর্ববর্তী সংবাদ: জগন্নাথপুরে প্রতিপক্ষের হামলায় মা-ছেলে আহত
পরবর্তী সংবাদ: শাহজালাল উপশহর ব্যবসায়ী সমিতির কমিটি গঠন